Bilmədim (Növrəs İman)
Nə gördüm yuxuda gizlin, aşikar, 
Olan sirri-kirdigarı bilmədim. 
Olmadım gördüyüm işdən xəbərdar, 
Atəşimdən qeyri karı bilmədim.

Bu necə hökmdür, kani-kəramət!? 
Eşqə giriftaram, çəkirəm həsrət. 
Məni məftun etdi sevda, məhəbbət, 
Ayrı saldı fələk yarı, bilmədim.

Novrəstə İmanam, dilimdə dilək, 
Qulların imdadı mövlandan gərək. 
Vahidiləmyəzəl, özün ol kömək, 
Səndən qeyri ümidvari bilmədim.

XX əsrin qoşmaları